## Pravilnik o obliku i sadržaju obrazaca za evidentiranje i izvješćivanje o obračunanom i plaćenom porezu na premije osiguranja od automobilske odgovornosti

### NN 14/2002 (13.2.2002.), Pravilnik o obliku i sadržaju obrazaca za evidentiranje i izvješćivanje o obračunanom i plaćenom porezu na premije osiguranja od automobilske odgovornosti

# MINISTARSTVO FINANCIJA

346

Na teme­lju članka 11. Zakona o porezu na premije osigura­nja od
automobilske odgovornosti (»Narodne novine«, broj 107/01), ministar financija
donosi

## PRAVILNIK

### O OBLIKU I SADRŽAJU OBRAZACA ZA EVIDENTIRANJE I IZVJEŠĆIVANJE O OBRAČUNANOM I PLAĆENOM POREZU NA PREMIJE OSIGURANJA OD AUTOMOBILSKE ODGOVORNOSTI

Članak 1.

(1) Ovim Pravilnikom propisuje se oblik, sadržaj i način vođe­nja
Evidencije o ugovorima o obveznom osigura­nju cestovnih motornih vozila, iznosu
premija osigura­nja od automobilske odgovornosti i o poreznoj obvezi prema
datumu dospijeća, te Izvješća o obračunanom i plaćenom porezu na premije
osigura­nja od automobilske odgovornosti.

(2) Obrasci iz stavka 1. ovoga članka sastavni su dio ovoga Pravilnika.

Članak 2.

(1) Evidenciju o ugovorima o obveznom osigura­nju cestovnih motornih vozila,
iznosu premija osigura­nja od automobilske odgovornosti i o poreznoj obvezi
prema datumu dospijeća porezni je obveznik dužan voditi na obrascu E-PAO.

(2) Evidencija se zak­ljučuje
mjesečno, do pos­ljed­nje­g dana u mjesecu u kojem je nastala porezna obveza po
ugovoru o osigura­nju od automobilske odgovornosti.

(3) Evidenciju iz stavka 1.
ovoga članka porezni obveznik dostav­lja nadležnoj ispostavi Porezne uprave
zajedno s mjesečnim odnosno godiš­njim izvješćem.

Članak 3.

U obrazac E-PAO porezni obveznik
upisuje:

stupac 1 – dan kada su
ugovori o obveznom osigura­nju cestovnih motornih vozila sklop­ljeni s pravnim
i fizičkim osobama

stupac 2 – ukupan broj sklop­ljenih
ugovora na dan iz stupca 1

stupac 3 – ukupan iznos
premija osigura­nja od automobilske odgovornosti za ukupan broj sklop­ljenih
ugovora na dan iz stupca 1

stupac 4 – iznos premija
osigura­nja od automobilske odgovornosti koje su oslobođene od plaća­nja poreza
prema članku 7. Zakona o porezu na premije osigura­nja od automobilske
odgovornosti

stupac 5 – oporezivi iznos
premije osigura­nja – porezna osnovica

stupac 6 – poreznu stopu

stupac 7 – obračunani iznos
poreza na poreznu osnovicu iz stupca 5

stupac 8 – datum dospijeća plaća­nja porezne obveze prema članku 9.
Zakona.

Članak 4.

(1) Porezni obveznik dužan je nadležnoj ispostavi Porezne uprave dostav­ljati
Izvješće o obračunanom i plaćenom porezu na premije osigura­nja od automobilske
odgovornosti na obrascu IZ-PAO.

(2) U obrazac IZ-PAO porezni obveznik upisuje:

redni broj 1 – ukupan iznos premija osigura­nja od auto­mobil­ske
odgovornosti prema ugovorima o obveznom osigura­nju cestovnih motornih vozila
sklop­ljenima u izvještajnom mjesecu

redni broj 2 – iznos premija osigura­nja koje su oslobođene od plaća­nja
poreza prema članku 7. Zakona

redni broj 3 – iznos premija osiguranja, prema ugovorima o obveznom
osigura­nju cestovnih motornih vozila sklop­ljenim u izvještajnom mjesecu koje
podliježu oporeziva­nju i čine poreznu osnovicu

redni broj 4 – stopu poreza

redni broj 5 – obračunani iznos poreza

redni broj 6 – iznos dospjele porezne obveze koju treba uplatiti u izvještajnom
mjesecu

redni broj 7 – iznos uplaćenog poreza

redni broj 8 – uplaćenu poreznu obvezu iz prethodnog razdob­lja

redni broj 9 – ukupno uplaćenu poreznu obvezu

redni broj 10 – obvezu poreza koja dospijeva u s­ljedećem razdob­lju.

Članak 5.

(1) Mjesečno izvješće iz članka 4. ovoga Pravilnika porezni obveznici
dostav­ljaju nadležnoj ispostavi Porezne uprave do 15. u mjesecu za protekli
mjesec.

(2) Na obrascu iz članka 4. stavka 1. ovoga Pravilnika porezni obveznici
dostav­ljaju i godiš­nje izvješće o obračunanom i plaćenom porezu na premije
osigura­nja od automobilske odgovornosti.

(3) Godiš­nje izvješće iz stavka 2. ovoga članka porezni obveznici
dostav­ljaju nadležnoj ispostavi Porezne uprave do 31. siječ­nja tekuće godine
za proteklu godinu.

(4) Uz mjesečno izvješće iz stavka 1. ovoga članka porezni obveznici
moraju dostav­ljati i Evidenciju (Obrazac E-PAO) iz članka 2. ovoga Pravilnika.

Članak 6.

Ovaj Pravilnik stupa na snagu danom objave u »Narodnim novinama«.

Klasa: 410-19/02-01/32
Urbroj: 513-07/02-1
Zagreb, 30. siječ­nja 2002.

Ministar financija
**dr. Mato Crkvenac,** v. r.

if !supportEmptyParas endif

if !supportEmptyParas endif

![](dodatni/357920.gif)
![](dodatni/357921.gif)

Pravilnik, NN 14/2002-346